TomoTesten/trubar-sodna-praksa huggingface dataset:
U-I-122/98
Natisni
Opravilna št.:
U-I-122/98
Datum odločitve:
15. 7. 1999
Objavljeno:
OdlUS VIII, 189
ECLI:
ECLI:SI:USRS:1999:U.I.122.98
Akt:
Zakon o spremembah in dopolnitvah Zakona o delavcih v državnih organih (Uradni list RS, št. 70/97) (ZDDO), 9. čl.
Izrek:
Postopek za preizkus pobud za začetek postopka za oceno ustavnosti 9. člena Zakona o spremembah in dopolnitvah Zakona o delavcih v državnih organih se ustavi.
Evidenčni stavek:
Ker so pobudnice zaradi spremembe zakona pobudo umaknile, je bilo treba postopek ustaviti.
Geslo:
Načelo enakosti pred zakonom.
Ustavitev postopka zaradi umika pobude.
Pravna podlaga:
Ustava, 2. odst. 14. čl.
Zakon o Ustavnem sodišču (ZUstS), 6. čl.
Opomba:
K obravnavani zadevi sta bile s sklepom Ustavnega sodišča z dne 6. 5. 1999 pridruženi zadevi št. U-I-93/99 in št. U-I-427/98 zaradi skupnega obravnavanja in odločanja.
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Visoka policijsko - varnostna šola, Ljubljana in drugi
Datum vloge:
30. 3. 1998
Vrsta odločitve:
sklep
Vrsta rešitve:
ustavitev
Dokument:
US19613
Dokument v PDF obliki:
U-I-122-98.pdf
114 KB
Prenesite datoteko
U-I-122/98
15.7.1999
S K L E P
Ustavno sodišče je v postopku za preizkus pobud Visoke policijsko - varnostne šole, pridružene članice Univerze v Ljubljani, Ekonomske fakultete Univerze v Ljubljani in Sonje Štamcar Jalovec, Dol pri Ljubljani, na seji dne 15. julija 1999 s k l e n i l o :
Postopek za preizkus pobud za začetek postopka za oceno ustavnosti 9. člena Zakona o spremembah in dopolnitvah Zakona o delavcih v državnih organih (Uradni list RS, št. 70/97) se ustavi.
O b r a z l o ž i t e v
1. Pobudnice so predlagale oceno ustavnosti zakonske določbe, po kateri so morali imeti višji upravni delavci univerzitetno izobrazbo ali končano visoko upravno šolo, če ni enakega programa za pridobitev univerzitetne izobrazbe. Menile so, da je izpodbijana določba sporna z več vidikov, zlasti pa naj ne bi bila v skladu z načelom enakosti pred zakonom, ker naj bi kot predpisani pogoj za višjega upravnega delavca, poleg zahtevane univerzitetne izobrazbe, upoštevala le še izobrazbo na eni od posebej imenovanih visokih strokovnih šol, s čimer naj bi vse ostale visoke strokovne šole diskriminirala.
2. V Uradnem listu št. 38 z dne 21. 5. 1999 je bil objavljen Zakon o spremembi Zakona o delavcih v državnih organih - ZDDO-G, ki je sporno vprašanje uredil drugače. Pobudnice so glede na to svoje pobude umaknile.
3. Ustavno sodišče je sprejelo ta sklep na podlagi 6. člena Zakona o Ustavnem sodišču (Uradni list RS, št. 15/94) v sestavi: predsednik Franc Testen in sodnice ter sodniki dr. Zvonko Fišer, dr. Miroslava Geč Korošec, Lojze Janko, Milojka Modrijan, dr. Mirjam Škrk, dr. Lojze Ude in dr. Dragica Wedam - Lukić. Sklep je sprejelo soglasno.
P r e d s e d n i k :
Franc Testen
U-I-267/98
Natisni
Opravilna št.:
U-I-267/98
Datum odločitve:
8. 7. 1999
Objavljeno:
OdlUS VIII, 181
ECLI:
ECLI:SI:USRS:1999:U.I.267.98
Akt:
Sklep o določitvi vrednosti točke za izračun nadomestila za uporabo stavbnega zemljišča na območju Občine Škofljica (Uradni list RS, št. 48/98)
Izrek:
Postopek za preizkus pobude za začetek postopka za oceno ustavnosti Sklepa o določitvi vrednosti točke za izračun nadomestila za uporabo stavbnega zemljišča na območju Občine Škofljica se ustavi.
Evidenčni stavek:
Ker pobudnik ni dopolnil pobude, je Ustavno sodišče postopek ustavilo.
Geslo:
Nepopolna vloga in njena nedopolnitev v določenem roku.
Pravna podlaga:
Zakon o Ustavnem sodišču (ZUstS), 24., 3. odst. 28. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Venčeslav Thaler, Ljubljana
Datum vloge:
22. 7. 1998
Vrsta odločitve:
sklep
Vrsta rešitve:
ustavitev
Dokument:
US19632
Dokument v PDF obliki:
U-I-267-98.pdf
114 KB
Prenesite datoteko
U-I-267/98
8. 7. 1999
S K L E P
Ustavno sodišče je v postopku za preizkus pobude Venčeslava Thalerja iz Ljubljane na seji dne 8. julija 1999
s k l e n i l o :
Postopek za preizkus pobude za začetek postopka za oceno ustavnosti Sklepa o določitvi vrednosti točke za izračun nadomestila za uporabo stavbnega zemljišča na območju Občine Škofljica (Uradni list RS, št. 48/98) se ustavi.
O b r a z l o ž i t e v
1. Pobudnik je dne 21. 7. 1998 vložil pobudo za oceno ustavnosti Sklepa o določitvi vrednosti točke za izračun nadomestila za uporabo stavbnega zemljišča na območju Občine Škofljica (v nadaljevanju: Sklep). Pobudnik izpodbija 2. člen Sklepa, ker naj bi imel retroaktivni učinek, saj naj bi veljal tudi za čas pred njegovim sprejetjem. Izpodbijani sklep naj bi bil zato v nasprotju s 155. členom Ustave.
2. Po 24. členu Zakona o Ustavnem sodišču (Uradni list RS, št. 15/94 - v nadaljevanju: ZUstS) lahko da vsak da pisno pobudo za začetek postopka, če izkaže svoj pravni interes, ki je podan, če predpis ali splošni akt za izvrševanje javnih pooblastil, katerega oceno ustavnosti in zakonitosti pobudnik predlaga, neposredno posega v njegove pravice, pravne interese oziroma pravni položaj. Ustavno sodišče je pobudnika pozvalo, naj v 14 dneh z dopolnitvijo vloge izkaže svoj pravni interes.
3. Pobudnik v danem roku vloge ni dopolnil, čeprav je bil opozorjen na posledice, zato je Ustavno sodišče postopek ustavilo.
4. Ustavno sodišče je sprejelo ta sklep na podlagi tretjega odstavka 28. člena ZUstS v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, dr. Miroslava Geč - Korošec, Lojze Janko, Milojka Modrijan, dr. Mirjam Škrk, dr. Lojze Ude in dr. Dragica Wedam - Lukić. Sklep je sprejelo soglasno.
P r e d s e d n i k :
Franc Testen
Up-15/97
Natisni
Opravilna št.:
Up-15/97
Datum odločitve:
6. 7. 1999
ECLI:
ECLI:SI:USRS:1999:Up.15.97
Akt:
Ustavna pritožba M. Ž. zoper sodbo Vrhovnega sodišča št. I Ips 210/95 z dne 2. 10. 1996 v zvezi s sodbo Vrhovnega sodišča LRS v Ljubljani št. K 749/47 z dne 4. 2. 1948 in sodbo Okrožnega sodišča v Ljubljani št. K 782/47 z dne 3. 1. 1948
Izrek:
Ustavna pritožba M. Ž. zoper sodbo Vrhovnega sodišča v zvezi s sodbo Vrhovnega sodišča LRS v Ljubljani in sodbo Okrožnega sodišča v Ljubljani se zavrže.
Evidenčni stavek:
Ker pritožnik ni izčrpal pravnih sredstev, je Ustavno sodišče ustavno pritožbo zavrglo.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.
Pravna podlaga:
Zakon o kazenskem postopku (ZKP), 559. čl.

Zakon o Ustavnem sodišču (ZUstS), 1. odst. 51., 2. al. 1. odst.

55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
10. 1. 1997
Vrsta odločitve:
sklep
Vrsta rešitve:
zavrženje
Dokument:
US19623
Up-15/97
6. 7. 1999
S K L E P
Ustavno sodišče je v postopku za preizkus ustavne pritožbe M. Ž. iz S., ki ga zastopajo M. J., M. J. in V. J., odvetniki v L. na seji senata dne 6. julija 1999
s k l e n i l o :
Ustavna pritožba M. Ž. zoper sodbo Vrhovnega sodišča št. I Ips 210/95 z dne 2. 10. 1996 v zvezi s sodbo Vrhovnega sodišča LRS v Ljubljani št. K 749/47 z dne 4. 2. 1948 in sodbo Okrožnega sodišča v Ljubljani št. K 782/47 z dne 3. 1. 1948 se zavrže.
O b r a z l o ž i t e v
1. Pritožnik je bil s sodbo okrožnega sodišča obsojen za kaznivo dejanje vohunstva na kazen odvzema prostosti s prisilnim delom za dobo 12 let ter na izgubo političnih pravic za dobo 5 let.
Vrhovno sodišče LRS je njegovo pritožbo zavrnilo. Državni tožilec je zoper navedeni sodbi vložil zahtevo za varstvo zakonitosti, ki jo je Vrhovno sodišče zavrnilo kot neutemeljeno. 2. Pritožnik zoper v izreku navedene sodbe vlaga ustavno pritožbo, v kateri zatrjuje, da so mu bile z izpodbijanimi sodbami kršene pravice iz 18., 20., 21., 28. in 29. člena Ustave.
3. Po določbi prvega odstavka 51. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) se ustavna pritožba lahko vloži šele, ko so izčrpana vsa pravna sredstva. V skladu z določbo 559. člena Zakona o kazenskem postopku (Uradni list RS, št. 63/94 - v nadaljevanju: ZKP) je imel pritožnik zoper sodbo Vrhovnega sodišča LRS št. K 749/47 možnost vložiti zahtevo za varstvo zakonitosti v roku dveh let po uveljavitvi ZKP. Zoper navedeno sodbo je zahtevo za varstvo zakonitosti vložil državni tožilec, ne pa sam pritožnik. Ker torej pritožnik ni izčrpal pravnih sredstev, je Ustavno sodišče njegovo ustavno pritožbo zavrglo.
4. Senat Ustavnega sodišča je ta sklep sprejel na podlagi druge alinee prvega odstavka 55. člena ZUstS v sestavi: predsednica senata dr. Mirjam Škrk ter člana dr. Zvonko Fišer in dr. Miroslava Geč - Korošec.
Predsednica senata:
dr. Mirjam Škrk
U-I-334/98
Natisni
Opravilna št.:
U-I-334/98
Datum odločitve:
1. 7. 1999
Objavljeno:
OdlUS VIII, 172
ECLI:
ECLI:SI:USRS:1999:U.I.334.98
Akt:
Odlok Občinskega sveta Občine Trbovlje o razvrstitvi cest in ureditvi cestnega prometa na območju Občine Trbovlje (Uradni vestnik Zasavja, št. 15/96), 4. čl.
Izrek:
Postopek za preizkus pobude za začetek postopka za oceno ustavnosti in zakonitosti 4. člena Odloka Občinskega sveta Občine Trbovlje o razvrstitvi cest in ureditvi cestnega prometa na območju Občine Trbovlje se ustavi.
Evidenčni stavek:
Ker sta pobudnika pobudo umaknila, je Ustavno sodišče postopek za preizkus pobude ustavilo.
Geslo:
Ustavitev postopka zaradi umika pobude.
Lastnina, poseg v zasebno lastnino.
Pravica do zasebne lastnine in dedovanja.
Pravna podlaga:
Ustava, 33. čl.
Zakon o Ustavnem sodišču (ZUstS), 6. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Jože in Viktorija Dolar, Trbovlje
Datum vloge:
30. 9. 1998
Vrsta odločitve:
sklep
Vrsta rešitve:
ustavitev
Dokument:
US19575
Dokument v PDF obliki:
U-I-334-98.pdf
114 KB
Prenesite datoteko
U-I-334/98
1. 7. 1999
S K L E P
Ustavno sodišče je v postopku za preizkus pobude Jožeta in Viktorije Dolar iz Trbovelj, ki ju zastopata Miro Senica in Barbara Menart - Senica, odvetnika v Ljubljani, na seji dne 1. julija 1999
s k l e n i l o :
Postopek za preizkus pobude za začetek postopka za oceno ustavnosti in zakonitosti 4. člena Odloka Občinskega sveta Občine Trbovlje o razvrstitvi cest in ureditvi cestnega prometa na območju Občine Trbovlje (Uradni vestnik Zasavja, št. 15/96) se ustavi.
O b r a z l o ž i t e v
1. Pobudnika sta dne 30. 9. 1998 vložila pobudo za oceno ustavnosti in zakonitosti v izreku navedenega odloka. Z izpodbijanim odlokom naj bi Občina Trbovlje razvrstila ceste na lokalne ceste, ceste mestnega značaja in javne poti. Med njimi naj bi navedla v Krajevni skupnosti Fric Keršič tudi cesto, ki poteka po zemljišču pobudnikov. Z uvrstitvijo in določitvijo te poti v izpodbijani odlok naj bi nedopustno posegla v njuno zasebno lastnino.
2. Ker je izpodbijani odlok prenehal veljati, sta pobudnika z vlogo z dne 9. 6. 1999 pobudo umaknila. Zato je bilo treba postopek za preizkus pobude ustaviti.
3. Ustavno sodišče je sprejelo ta sklep na podlagi 6. člena Zakona o Ustavnem sodišču (Uradni list RS, 15/94 - ZUstS) v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, dr. Miroslava Geč - Korošec, Lojze Janko, Milojka Modrijan, dr. Lojze Ude, dr. Mirjam Škrk in dr. Dragica Wedam - Lukić. Sklep je sprejelo soglasno.
P r e d s e d n i k :
Franc Testen
U-I-133/99
Natisni
Opravilna št.:
U-I-133/99
Datum odločitve:
1. 7. 1999
Objavljeno:
OdlUS VIII, 173
ECLI:
ECLI:SI:USRS:1999:U.I.133.99
Akt:
Zakon o žrtvah vojnega nasilja (Uradni list RS, št. 63/95, 8/96 in 43/99) (ZZVN)
Izrek:
Postopek za preizkus pobude za začetek postopka za oceno ustavnosti Zakona o žrtvah vojnega nasilja se ustavi.
Evidenčni stavek:
Ustavno sodišče ustavi postopek za preizkus pobude za začetek postopka za oceno ustavnosti, če pobudnik svojo pobudo umakne.
Geslo:
Ustavitev postopka zaradi umika pobude.
Pravna podlaga:
Zakon o Ustavnem sodišču (ZUstS), 6. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Franc Škrjanc, Maribor
Datum vloge:
31. 5. 1999
Vrsta odločitve:
sklep
Vrsta rešitve:
ustavitev
Dokument:
US19606
Dokument v PDF obliki:
U-I-133-99.pdf
112 KB
Prenesite datoteko
U-I-133/99
1. 7. 1999
S K L E P
Ustavno sodišče je v postopku za preizkus pobude Franca Škrjanca iz Maribora na seji dne 1. julija 1999
s k l e n i l o :
Postopek za preizkus pobude za začetek postopka za oceno ustavnosti Zakona o žrtvah vojnega nasilja (Uradni list RS, št. 63/95, 8/96 in 43/99) se ustavi.
O b r a z l o ž i t e v
1. Pobudnik je po uveljavitvi zadnje novele izpodbijanega zakona sporočil, da pobudo umika.
2. Ustavno sodišče je sprejelo ta sklep na podlagi 6. člena Zakona o Ustavnem sodišču (Uradni list RS, št. 15/94 - ZUstS) v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, dr. Miroslava Geč - Korošec, Lojze Janko, Milojka Modrijan, dr. Lojze Ude, dr. Mirjam Škrk in dr. Dragica Wedam - Lukić. Sklep je sprejelo soglasno.
P r e d s e d n i k :
Franc Testen
Up-176/97
Natisni
Opravilna št.:
Up-176/97
Datum odločitve:
24. 6. 1999
ECLI:
ECLI:SI:USRS:1999:Up.176.97
Akt:
Ustavna pritožba M. A. in drugih zoper akt Službe Vlade Republike Slovenije za zakonodajo in akt Agencije Republike Slovenije za prestrukturiranje in privatizacijo
Izrek:
Postopek preizkusa ustavne pritožbe M. A. in drugih zoper akt Službe Vlade Republike Slovenije za zakonodajo in akt Agencije Republike Slovenije za prestrukturiranje in privatizacijo se ustavi.
Evidenčni stavek:
Ker so pritožniki ustavno pritožbo umaknili, je Ustavno sodišče postopek za njen preizkus ustavilo.
Geslo:
Ustavitev postopka zaradi umika ustavne pritožbe.
Pravna podlaga:
Zakon o Ustavnem sodišču (ZUstS), 6. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
2. 6. 1997
Vrsta odločitve:
sklep
Vrsta rešitve:
ustavitev
Dokument:
US19567
Up-176/97
24. 6. 1999
S K L E P
Ustavno sodišče je v postopku za preizkus ustavne pritožbe M. A. iz D. in drugih na seji senata dne 24. junija 1999 s k l e n i l o :
Postopek preizkusa ustavne pritožbe M. A. in drugih zoper akt Službe Vlade Republike Slovenije za zakonodajo in akt Agencije Republike Slovenije za prestrukturiranje in privatizacijo se ustavi.
O b r a z l o ž i t e v
1. Ker so pritožniki Ustavno sodišče obvestili, da umikajo ustavno pritožbo, je Ustavno sodišče postopek za njen preizkus ustavilo.
2. Senat Ustavnega sodišča je ta sklep sprejel na podlagi 6. člena Zakona o Ustavnem sodišču (Uradni list RS, št. 15/94 - ZUstS) v sestavi: predsednica senata Milojka Modrijan ter člana dr. Janez Čebulj in Lojze Janko.
Predsednica senata:
Milojka Modrijan
Up-215/97
Natisni
Opravilna št.:
Up-215/97
Datum odločitve:
24. 6. 1999
ECLI:
ECLI:SI:USRS:1999:Up.215.97
Akt:
Postopek preizkusa ustavne pritožbe S. A. zoper sodbo Vrhovnega sodišča št. II Uv 5/97 z dne 25. 4. 1997
Izrek:
Postopek preizkusa ustavne pritožbe S. A. zoper sodbo Vrhovnega sodišča se ustavi.
Evidenčni stavek:
Ker je pritožnica umaknila ustavno pritožbo, je Ustavno sodišče postopek za njen preizkus ustavilo.
Geslo:
Ustavitev postopka in umik ustavne pritožbe.
Pravna podlaga:
Zakon o Ustavnem sodišču (ZUstS), 6. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
3. 7. 1997
Vrsta odločitve:
sklep
Vrsta rešitve:
ustavitev
Dokument:
US19590
Up-215/97
24. 6. 1999
S K L E P
Ustavno sodišče je v postopku za preizkus ustavne pritožbe S. A. na seji senata dne 24. junija 1999
s k l e n i l o :
Postopek preizkusa ustavne pritožbe S. A. zoper sodbo Vrhovnega sodišča št. II Uv 5/97 z dne 25. 4. 1997 se ustavi.
O b r a z l o ž i t e v
1. Ker je pritožnica Ustavno sodišče obvestila, da umika ustavno pritožbo, se postopek ustavi.
2. Senat Ustavnega sodišča je ta sklep sprejel na podlagi 6. člena Zakona o Ustavnem sodišču (Uradni list RS št. 15/94 - ZUstS) v sestavi: predsednica senata Milojka Modrijan ter člana dr. Janez Čebulj in Lojze Janko.
Predsednica senata:
Milojka Modrijan
Up-32/96
Natisni
Opravilna št.:
Up-32/96
Datum odločitve:
23. 6. 1999
ECLI:
ECLI:SI:USRS:1999:Up.32.96
Akt:
Ustavna pritožba J. L. zoper sklep Vrhovnega sodišča št. VIII Ips 49/95 z dne 5. 12. 1995
Izrek:
Ustavna pritožba J. L. zoper sklep Vrhovnega sodišča se ne sprejme.
Evidenčni stavek:
Ustavno sodišče ne sprejme ustavne pritožbe, če je v konkretnem primeru očitno, da ne gre za kršitev človekovih pravic kot jih zatrjuje pritožnik.
Geslo:
Delovni in socialni spori.

Revizija v sporu do pravice za dodatek za pomoč in postrežbo, v sporih zaradi invalidnine.
Pravna podlaga:
Zakon o Ustavnem sodišču (ZUstS), 1. al. 2. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
5. 2. 1996
Vrsta odločitve:
sklep
Vrsta rešitve:
nesprejem ustavne pritožbe
Dokument:
US19582
Up-32/96
23. 6. 1999
S K L E P
Ustavno sodišče je v postopku za preizkus ustavne pritožbe J. L. iz P. pri S. G. na seji senata dne 23. junija 1999 s k l e n i l o :
Ustavna pritožba J. L. zoper sklep Vrhovnega sodišča št. VIII Ips 49/95 z dne 5. 12. 1995 se ne sprejme.
O b r a z l o ž i t e v
1. Pritožnik ni uspel z zahtevkom za priznanje pravice do invalidnine za telesno okvaro. V ustavni pritožbi izpodbija odločbo št. 20609825, ki naj bi jo dne 11. 11. 1992 izdal Zavod za pokojninsko in invalidsko zavarovanje ter s tem povezan sklep Vrhovnega sodišča, s katerim je bila revizija zavržena, ker Zakon o delovnih in socialnih sodiščih (Uradni list RS, št. 19/94 - ZDSS) v 37. členu določa, da revizija ni dovoljena v sporih zaradi pravice do dodatka za pomoč in postrežbo ter v sporih zaradi invalidnine za telesno okvaro. Pritožnik želi, da Ustavno sodišče "odobri" revizijo ali pa da kako drugače razčisti večletni spor.
2. Ustavno sodišče je že v številnih odločbah poudarilo, da ni inštanca rednega sodstva in da trditev, da so sodišča v rednem postopku zmotno ali nepopolno ugotovila dejansko stanje ali zmotno uporabila materialno pravo, sama po sebi ne more pripeljati do uspeha ustavne pritožbe. Ustavno sodišče presoja le, ali je sodišče v rednem postopku izdalo odločbo na podlagi zakona, ki je v nasprotju z Ustavo, ali na podlagi z Ustavo neskladne interpretacije zakona ter s tem kršilo človekove pravice in temeljne svoboščine. V tem primeru pa očitno ne gre za nobeno od takšnih kršitev Ustave. Ustavno sodišče nima pristojnosti, da bi samo urejalo primere, kot je pritožnikov.
3. Senat Ustavnega sodišča je ta sklep sprejel na podlagi prve alinee drugega odstavka 55. člena Zakona o Ustavnem sodišču (Uradni list RS, št. 15/94 - ZUstS) v sestavi: predsednik senata dr. Lojze Ude ter člana Franc Testen in sodnica dr. Dragica Wedam - Lukić.
Predsednik senata:
dr. Lojze Ude
Up-304/97
Natisni
Opravilna št.:
Up-304/97
Datum odločitve:
23. 6. 1999
ECLI:
ECLI:SI:USRS:1999:Up.304.97
Akt:
Ustavna pritožba M. V. Š. zoper sodbo Okrajnega sodišča v Mariboru št. III P 440/95 z dne 4. 9. 1997
Izrek:
Ustavna pritožba M. V. Š. zoper sodbo Okrajnega sodišča v Mariboru se zavrže.
Evidenčni stavek:
Ker pritožnik ni izčrpal pravnih sredstev, je Ustavno sodišče ustavno pritožbo zavrglo.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.

Načelo enakosti pred zakonom.

Enako varstvo pravic.
Pravna podlaga:
Ustava, 14., 22. čl.

Zakon o Ustavnem sodišču (ZUstS), 1. odst. 51., 2. al. 1. odst.

55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
21. 10. 1997
Vrsta odločitve:
sklep
Vrsta rešitve:
zavrženje
Dokument:
US19592
Up-304/97
23. 6. 1999
S K L E P
Ustavno sodišče je v postopku za preizkus ustavne pritožbe M. V. Š. iz M. na seji dne 23. junija 1999
s k l e n i l o :
Ustavna pritožba M. V. Š. zoper sodbo Okrajnega sodišča v Mariboru št. III P 440/95 z dne 4. 9. 1997 se zavrže.
O b r a z l o ž i t e v
1. Pritožnik v ustavni pritožbi izpodbija sodbo Okrajnega sodišča, s katero mu je bilo naloženo, da izprazni sobo ter jo izroči tožeči stranki. Sodišču, ki je izdalo izpodbijano sodbo pritožnik očita, da je neupravičeno izpustilo določitev vrednosti spornega predmeta, s tem pa naj bi ga prikrajšalo za možnost, da zoper izpodbijano sodbo vloži pritožbo in revizijo.
Z izpodbijano sodbo naj bi mu bili kršeni pravici iz 14. in 22. člena Ustave.
2. Po določbi prvega odstavka 51. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) se ustavna pritožba lahko vloži šele, ko so izčrpana vsa pravna sredstva. Iz pritožnikovih navedb je očitno, da se zoper izpodbijano sodbo ni pritožil, kljub temu da je imel to možnost. Pritožnikova trditev, da zaradi prenizko navedene vrednosti spornega predmete ni imel možnosti pritožbe namreč ne drži.
Pravica do pritožbe zoper sodbo sodišča prve stopnje je z Ustavo zagotovljena pravica, ki ni v nobenem primeru odvisna od vrednosti spornega predmeta v pravdi. Pritožnika je sodišče, ki je izdalo izpodbijano sodbo, s to njegovo pravico tudi seznanilo v pravnem pouku, ki ga vsebuje izpodbijana sodba.
3. Ker pritožnik v zadevi ni izčrpal pravnih sredstev, je Ustavno sodišče ustavno pritožbo zavrglo.
4. Senat Ustavnega sodišča je sprejel ta sklep na podlagi druge alinee prvega odstavka 55. člena ZUstS v sestavi: predsednik senata dr. Lojze Ude ter člana Franc Testen in dr. Dragica Wedam - Lukić.
Predsednik senata:
dr. Lojze Ude
Up-24/97
Natisni
Opravilna št.:
Up-24/97
Datum odločitve:
23. 6. 1999
ECLI:
ECLI:SI:USRS:1999:Up.24.97
Akt:
Ustavna pritožba M. P. zoper sklep Vrhovnega sodišča št. II Ips 969/96 z dne 24. 10. 1996 v zvezi s sklep Višjega sodišča v Mariboru št. Cp 492/96 z dne 14. 5. 1996 in sklepom Okrajnega sodišča v Mariboru št. Nz 681/93 z dne 20. 3. 1996
Izrek:
Ustavna pritožba M. P. zoper sklep Vrhovnega sodišča v zvezi s sklep Višjega sodišča v Mariboru in sklepom Okrajnega sodišča v Mariboru se ne sprejme.
Evidenčni stavek:
Ustavno sodišče ne sprejme ustavne pritožbe, če je v konkretnem primeru očitno, da ne gre za kršitev človekovih pravic kot jih zatrjuje pritožnik.
Geslo:
Načela pravne in socialne države.
Pravica do zasebne lastnine in dedovanja.
Pravna podlaga:
Ustava, 2., 33. čl.

Zakon o Ustavnem sodišču (ZUstS), 1. al. 2. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
17. 1. 1997
Vrsta odločitve:
sklep
Vrsta rešitve:
nesprejem ustavne pritožbe
Dokument:
US19594
Up-24/97
23. 6. 1999
S K L E P
Ustavno sodišče je v postopku za preizkus ustavne pritožbe M. P. iz S. ob D., ki jo zastopa B. V., odvetnik v M. na seji senata dne 23. junija 1999
s k l e n i l o :
Ustavna pritožba M. P. zoper sklep Vrhovnega sodišča št. II Ips 969/96 z dne 24. 10. 1996 v zvezi s sklep Višjega sodišča v Mariboru št. Cp 492/96 z dne 14. 5. 1996 in sklepom Okrajnega sodišča v Mariboru št. Nz 681/93 z dne 20. 3. 1996 se ne sprejme.
O b r a z l o ž i t e v
1. Pritožnica ni uspela z zahtevo za denacionalizacijo parcele, ker po presoji sodišč ni šlo za dejanski stan iz 5. člena Zakona o denacionalizaciji (Uradni list RS, št. 27/91 in kasnejši - v nadaljevanju: ZDen).
2. Zavrnilnim sodnim sklepom pritožnica očita, da kršijo načela pravne države (2. člen Ustave), posredno pa da ji kršijo tudi človekovo pravico iz 33. člena Ustave, namreč pravico do zasebne lastnine. Te očitke utemeljuje tako, da ponavlja svoj pogled na dejanski stan in na uporabo določbe 5. člena ZDen, s čimer v sodnem postopku ni imela uspeha.
3. Z zatrjevanjem o kršitvi 2. člena Ustave, ki ni določba o človekovih pravicah, ni mogoče utemeljiti ustavne pritožbe. Prav tako je ni mogoče utemeljiti z zatrjevanjem, da sodišča niso prav ugotovila dejanskega stanja ali da niso prav uporabila materialnega prava, saj Ustavno sodišče ni pristojno, da bi kot še ena instanca presojalo o tem. Ustavna pritožba pride v poštev le, če pritožnik zatrjuje kršitev človekove pravice ali temeljne svoboščine.
4. Pritožnica zatrjuje kršitev pravice do zasebne lastnine (33. člen Ustave). Toda pravica do zasebne lastnine ne more biti kršena zgolj s tem, da sodišče ni presodilo v prid pritožničinim premoženjskim interesom.
5. V obravnavanem primeru torej zatrjevanih ali drugih kršitev človekovih pravic ni bilo, zato ustavne pritožbe ni bilo mogoče sprejeti.
6. Senat Ustavnega sodišča je sprejel ta sklep na podlagi prve alinee drugega odstavka 55. člena Zakona o Ustavnem sodišču (Uradni list RS, št. 15/94 - ZUstS) v sestavi: predsednik dr. Lojze Ude ter sodnik Franc Testen in sodnica dr. Dragica Wedam Lukić.
P r e d s e d n i k:
dr. Lojze Ude